b'\n_START_ARTICLE_\nJohn Austin\n_START_SECTION_\nBiografija\n_START_PARAGRAPH_\nGim\xc4\x97 pasiturin\xc4\x8dioje vidurin\xc4\x97s klas\xc4\x97s atstov\xc5\xb3 \xc5\xa1eimoje. 1806\xe2\x80\x931812 m. Ostinas tarnavo kariuomen\xc4\x97je karininko laipsnyje, 1818\xe2\x80\x931826 m. dirbo advokatu, 1826\xe2\x80\x931832 m. \xe2\x80\x93 Londono universiteto teis\xc4\x97s moksl\xc5\xb3 profesoriumi ir 1834 m. \xe2\x80\x93 teis\xc4\x97s d\xc4\x97stytoju Templyje. Kur\xc4\xaf laik\xc4\x85 dirbo valstyb\xc4\x97s tarnyboje, o 1820\xc2\xa0m. ved\xc4\x97 Sarah Taylor, kuri buvo jo \xc4\xafkv\xc4\x97pimo \xc5\xa1altinis; jiedu gyveno Pranc\xc5\xabzijoje ir Vokietijoje iki 1848\xc2\xa0m. revoliucijos, o paskui iki jo mirties Veibrid\xc5\xbee.\n_START_SECTION_\nTeisinis pozityvizmas\n_START_PARAGRAPH_\nOstinas yra pagrindinis ypatingo angl\xc5\xb3 analitinio teisinio pozityvizmo varianto, \xc5\xbeinomo kaip \xe2\x80\x9ekomandin\xc4\x97 teis\xc4\x97s teorija\xe2\x80\x9c, atstovas ir \xc5\xa1alininkas. Svarbiausias ir \xc4\xaftakingiausias jo darbas Jurispundencijos srities apibr\xc4\x97\xc5\xbeimas (angl. The Province of Jurisprudence Determined; 1832) buvo para\xc5\xa1ytas i\xc5\xa1 \xc4\xafvadin\xc4\x97s paskait\xc5\xb3 kurso dalies. Anot Ostino komandos, taisykl\xc4\x97s, kurios tampa \xc4\xafstatymais, turi b\xc5\xabti bendros, jas turi leisti auk\xc5\xa1\xc4\x8diausias vadovas, arba suverenas. Suverenas yra vadovas, kurio \xc4\xafsakymams paprastai pakl\xc5\xabsta did\xc5\xbeioji dauguma, kuri savo ruo\xc5\xbetu n\xc4\x97ra \xc4\xafpratusi paklusti jokiam kitam individui ar grupei (suverenai gali b\xc5\xabti arba individai, arba, kaip D. Britanijoje ir JAV, \xc5\xbemoni\xc5\xb3 kolektyvai). Ostino politin\xc4\x97 filosofija yra utilitaristin\xc4\x97, nors ai\xc5\xa1kiai priskiriama prie utilitaristini\xc5\xb3 taisykli\xc5\xb3 negu J. Benthamo. Kaip nuo\xc5\xa1irdus unitarizmo \xc5\xa1alininkas, jis tik\xc4\x97jo dievi\xc5\xa1kuoju \xc4\xafstatymu, nustatytu utilitarin\xc4\x97s dievyb\xc4\x97s.'